A BIZOTTSÁG 1481/2005/EK RENDELETE
(2005. szeptember 13.)
a borágazatban az export-visszatérítések rögzítéséről szóló 2805/95/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 63. cikke (3) bekezdése második albekezdésére és 64. cikke (5) bekezdésére,
mivel:
(1)
Az 1493/1999/EK rendelet 63. cikk (1) bekezdésével összhangban, a fenti rendelet 1. cikk (2) bekezdés a) és b) pontjában említett termékek exportjának biztosításához szükséges mértékben, az e termékek nemzetközi kereskedelemben érvényes árai alapján és a Szerződés 300. cikkének megfelelően megkötött megállapodásokból származó korlátokat tiszteletben tartva, ezen árak és a közösségi árak közötti különbséget export-visszatérítéssel lehet fedezni.
(2)
Az 1493/1999/EK rendelet 64. cikk (3) bekezdésének megfelelően a visszatérítés összegei, valamint a vonatkozó rendeltetési helyek időszakosan kerülnek rögzítésre, aminek során figyelembe kell venni a jelenlegi helyzetet és a várható trendeket, tekintettel az érintett termékek közös piaci árára és hozzáférhetőségére, valamint e termékek világpiaci árára.
(3)
Következésképpen módosítani szükséges a 2805/95/EK bizottsági rendeletet (2).
(4)
A Borpiaci Irányítóbizottság nem nyilvánított véleményt az elnöke által meghatározott időn belül,
ELFOGADTA EZT A RENDELETET:
1. cikk
A 2805/95/EK rendelet melléklete helyébe a jelen rendelet mellékletében foglalt szöveg lép.
2. cikk
Ez a rendelet 2005. szeptember 14-én lép hatályba.
A rendelet 2005. szeptember 16-tól alkalmazandó.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. szeptember 13-án.